Дзяржаўная ўстанова адукацыі

“Навучальна – педагагічны комплекс Ліпнішкаўскі дзіцячы сад – сярэдняя школа”

**Урок мастацтва ў 8 класе**

**“Беларускія замкі і храмы – крэпасці”**

 **Настаўнік:** Палтарак Таццяна Іванаўна

Ліпнішкі, 2021

**Мэта:** фарміраванне ў вучняў агульнага ўяўлення аб мураваным дойлідстве

 беларускіх зямель у XIII—XVI стст.

**Задачы:** 1. ахарактарызаваць асаблівасці абарончага дойлідства XIII—XVI

 стст. (на прыкладзе Крэўскага, Лідскага і Новагародскага замкаў);

 2. раскрыць своеасаблівасць культавага дойлідства XIII—XVI стст.

 (на прыкладзе храмаў у в. Ішкальдзь, Сынкавічы, Мураванка)

 3. фарміраваць уменне характарызаваць архітэктурныя збудаванні

 сярэдневяковага перыяду;

 4. развіваць пазнавальную і мастацка­эстэтычную актыўнасць;

 5. выхоўваць паважлівае стаўленне да архітэктуры як крыніцы

 звестак аб гісторыі роднага краю.

Тып урока: камбінаваны, з элементамі квэст - урока

Абсталяванне: вучэбны дапаможнік, працоўны сшытак, мастацка –

 ілюстрацыйны матэрыял, тэхнічнае абсталяванне.

1. **Арганізацыйны момант**

  *Вучні ўваходзяць у клас пад музыку сярэднявечча і становяцца ў круг.*

**Настаўнік:** Добры дзень! Сягоння мы працягваем паглыбляцца ў тэму “Мастацтва беларускіх зямель у Сярэдневякоўі”. Але, спачатку, паглядзіце адзін на аднаго, усміхніцеся, хай на працягу ўсяго занятку ў класе прысутнічае дабрыня і спакой.

**Гульня "Астравы"**

**Настаўнік:** Паглядзіце, на дошцы ёсць карта з эмацыянальнымі "астравамі": востраў Задавальнення, востраў Трывогі, востраў Радасці, востраў Суму, востраў Асалоды, востраў Чакання.

 Я прапаную кожнаму выйсці да карты і прымацаваць свой караблік у адпаведным раёне карты, які адлюстроўвае ваш душэўны, эмацыянальны стан на дадзеным этапе урока. *(Усе вучні прымацоўваюць свой караблік на адпаведны настрой)*

1. **Падрыхтоўка да работы на асноўным этапе урока**
	1. **Актуалізацыя ведаў. Гульня “Крок”**

**Настаўнік:** Дзякуй. Для далейшай працы я папрашу стаць каля сваіх рабочых месцаў. Цяпер я буду вам чытаць выказванне, а вы, калі са мной згодны, то ступайце крок уперад.

* Звычайна кнігі перапісваліся ў майстэрнях пры манастырах. Праца над рукапісам патрабавала шмат часу. Тэкст выконваўся на пергаменце пяром і чарніламі з раслінных адвараў.
* У XIX стагоддзі ў Тураве была адшукана кніга, якая лічыцца адной з самых ранніх сярод знойдзеных на тэрыторыі Беларусі. (Тураўскае Евангелле, датаванае XI стагоддзем)
* Мікалай Кузьміч па заказу Еўфрасінні Полацкай стварыў крыж. (Ювелір Лáзар Богша. Мікалай Кузьміч сучасны брэсцкі майстар, каторы стварыў копію крыжа.)
* У Рагачоўскім раёне на раскопках Вішчынскага замка ў XX стагоддзі быў знойдзены скарб XII—XIII стагоддзяў. Ён складаўся са срэбных зліткаў і па-майстэрску выкананых упрыгажэнняў. Асаблівую цікавасць выклікаюць колты - полыя падвескі да жаночых галаўных убораў, у якія змяшчаліся араматычныя рэчывы.
* Найцікавейшымі знаходкамі археолагаў на землях Беларусі зʼяўляюцца шашкі. (Шахматныя фігуркі)
* У гарадскіх рамеснікаў былі разнастаныя заняткі. Пра гэта сведчаць вырабы са скуры. Абутак, кашалькі, футаралы і элементы воінскага рыштунку ўпрыгожваліся рознымі спосабамі.
	1. **Матывацыя дзейнасці навучэнцаў**

**Настаўнік:** Дзякуй. Адразу зразумела на колькі вы засвоілі тэму мінулага урока. А каб здагадацца пра што мы сёння будзем весці размову, я прапаную прачытаць эпіграф урока.

 Беларускі пісьменнік Пімен Панчанка сказаў: “Трэба ўсім народам, з усёй адказнасцю берагчы… старажытныя палацы і замкі, касцёлы і цэрквы… - усё, што пакінула нам у спадчыну старонка родная, каб стала яна, як пісаў Янка Купала, “ласкай матчынай”. Як вы разумееце сэнс даннага выказвання?

*Навучэнцы выказваюць свае думкі*

* 1. **Мэтапалаганне дзейнасці навучэнцаў**

**Настаўнік:** Тэма ўрока сягоння “Беларускія замкі і храмы - крэпасці”. Апіраючыся на эпіграф урока, паспрабуйце сфарміраваць самастойна мэту і задачы урока.

 *(Навучэнцы выконваюць заданне. Настаўнік, па неабходнасці, удакладняе мэты і задачы ўрока)*

1. **Вывучэнне новай тэмы**

**Настаўнік:** Вымaўляючы cлoвa «зaмaк», aдpaзy пpыгaдвaeш выcoкiя мypы, мaгyтныя вeжы, вyзкiя бaйнiцы, cтyк мячoў. Чacы pыцapaў дaўнo мiнyлi, a cвeдaк ciвoй cтapaжытнacцi i cёння мoжнa пaбaчыць y poзныx кpaiнax. Алe i ў Бeлapyci ёcць тoe, штo нiчым нe cacтyпae cycвeтнa вядoмым зaмкaм. Наша краіна знaxoдзiццa ў цэнтpы Еўpoпы, вялiкyю чacткy жыцця былa вымyшaнa дyмaць пpa cвaю aбapoнy. Мipныя чacы зaнaдтa чacтa i нaдoўгa змянялicя вoйнaмi, paзбypэннямi.

 Адным з распаўсюджаных тыпаў абарончых збудаванняў на тэрыторыі

Беларусі былі бергфры́ды— абарончыя вежы, якія стаялі асобна. Да нашага

часу захавалася толькі адна такая вежа — у горадзе Камянец. З летапісных

крыніц вядома, што яе да 1289 года для валынскага князя Уладзіміра Васіль-кавіча ўзвёў дойлід Алéкса. Масіўная вежа цыліндрычнай формы мела пяць

ярусаў агульнай вышынёй каля 30 метраў. Уваход у вежу знаходзіўся на ўзроўні чацвёртага яруса, куды можна было падняцца толькі па прыстаўной лесвіцы.

 У выпадку аблогі, каб спыніць шлях ворагу, лесвіцу ўцягвалі ўнутр. Тоўстыя сцены былі прарэзаны байніцамі і ўпрыгожаны арачнымі нішамі. Гэта помнік раманскага стыля з элементамі ранняй готыкі.

 Акрамя бергфрыдаў будаваліся хрысціянскія храмы, якія мелі масіўныя сцены, вуглавыя і ўваходныя вежы, вузкія вокны-байніцы, іншымі словамі элементы, якія сведчаць пра абарончы характар збудаванняў. У гэты час узводзіліся і крыжова-купальныя храмы, і базілікальныя. А некаторыя пабудовы сумяшчаюць у сваёй структуры абодва тыпы.

 Троіцкі касцёл у вёсцы Ішкалдзь пабудаваны ў другой палове XV стагоддзя зʼяўляецца самым старым з захаваных і неперабудаваных храмаў. Звярніце увагу на экран.

**Прагляд відэа**

 На мяжы XV—XVI стагоддзяў на беларускіх землях гатычны стыль сталі выкарыстоўваць у праваслаўным дойлідстве. Гэтая ўнікальная зʼява нават атрымала назву «праваслаўная готыка». Звярніце, калі ласка, увагу на экран.

**Прагляд відэа**

**Настаўнік:** Паглядзіце. Перад вамі тры будынкі: Троіцкі касцёл у вёсцы Ішкалдзь, Царква Святога Міхаіла ў вёсцы Сынковічы, Царква Раства Багародзіцы ў вёсцы Муравáнка. Што было галоўным у такіх храмах – прыгажасць дэкаратыўных дэталяў ці форма будынка, яго моц, здольнасць стаяць супраць ворага?

 Вядучым сродкам выразнасці была менавіта форма збудавання, а не дэкаратыўныя дэталі.

 У сельскай мясцовасці вельмі часта храм быў адзіным каменным будынкам, які служыў і домам малітвы і сховішчам у часы нашэсцяў ворагаў.

 Мы працягваем наш урок. А для таго, каб вам крышачку адпачыць, я прапаную стаць у круг.

**Фізкультхвілінка. Гульня “Памяняйся месцам”**

-Памяняйцеся месцамі тыя, хто ўжо, нарэшце, прачнуўся да другога ўроку.

-Памяняйцеся месцамі тыя, хто не жадаў сёння ісці ў школу.

-Памяняйцеся месцамі тыя, хто сёння не паспеў паснедаць.

-Памяняйцеся месцамі тыя, у каго вясёлы настрой.

-Памяняйцеся месцамі тыя, у каго няма настрою.

-Памяняйцеся месцамі тыя, хто гатовы сёння плённа працаваць.

-Памяняйцеся месцамі тыя, хто жадаў бы пазнаць яшчэ штосьці новае.

**Работа ў групах**

**Настаўнік:** На тэрыторыі нашай краіны вельмі шмат знакамітых і гістарычна значных збудаванняў. Але, з тыx зaмкaў, якiмi былa кaлicьцi тaк бaгaтa нaшa зямля, зaxaвaлacя тoлькi нeвялiкaя чacткa. Уce яны для нac «нa вaгy зoлaтa», бo мeнaвiтa гэтыя мypы – cлaвa i гicтopыя Бeлapyci. Кoжны з зaмкaў мae cвaё aблiччa, выгляд, acaблiвacцi. Я прапаную вам паўдзельнічаць у вэб – квэсце і даведацца пра асаблівасці беларускага замка.

 Перад урокам я вас папрасіла ўвайсці у свой акаунт, адкрыць “гугл клас” і падзяліцца на групы. Прашу перасесці за камп’ютары.

 Кожная група атрымае заданне, але перад гэтым вы ўважліва паслухайце легенду, па якой мы будзем працаваць.

“Вось і наступіла далёкая будучыня. Сягоння 2535 год. Шматлікія рэчы 21 стагоддзя прыцярпелі значныя змены. Змяніліся прыярытэты. Інфармацыйныя тэхналогіі завалодалі розумам чалавека. Людзі перасталі цаніць і берагчы сваё мінулае.

 Пазабыты ў вялікіх сховішчах творы мастацтва. Скінутыя ў кучу музычныя інструменты. Ператвораны ў пепел і залу літаратурныя творы.

 Але існуе невялікая група людзей, якая верыць, што яшчэ не ўсё страчана. Раз у стагоддзе адкрываецца партал у мінулае, які можа дапамагчы людзям 26 стагоддзя вярнуць сваю спадчыну.

 І сённяшні дзень можна лічыць незвычайным таму, што настаў той час, калі партал адчыняе свае вароты ў мінулае. Госці з будучыні трапляюць у 21 стагоддзе, на ўрок мастацтва ў Ліпнішкаўскі дзіцячы сад - сярэднюю школу.”

Задача: Пазнаёміць людзей 26 стагоддзя з агульнай спадчынай і пераканаць у тым, што жыць у шчаслівай будучыні можна толькі тады, калі будзеш ведаць сваё мінулае.

1 група. “Гісторыкі”

2 група. “Літаратары”

3група “Архітэктары”

4 група “Музыканты”

5 група “Мастакі”

6група “Экскурсаводы”

Дэманстрацыя кожнай групай сваёй работы.

1. **Ацэначна – рэфлексійны этап**

Гульня “Марскі бой”

**Настаўнік:** Вазьміце лісты з гульнёй “Марскі бой” і паспрабуйце адказаць на пытанні.

 Паглядзіце на экран. Вось такія караблікі ў вас павінны былі атрымацца.

**Гульня "Астравы"**

А цяпер я хачу вярнуцца да нашых эмацыянальных астравоў. Прымацуйце свой караблік на той востраў, які супадае з вашым адчуванне на дадзеным этапе ўрока.

Дзякуй за актыўную работу. Да сустрэчы на наступным уроку.